joelniklaus/EU_Wikipedias huggingface dataset:
Χοχβάνερ

Το Χοχβάνερ (Hochwanner) είναι το δεύτερο υψηλότερο βουνό της Γερμανίας, μετά τον ορεινό όγκο της Τσούγκσπιτσε με τις τρεις κορυφές. Η υψηλότερη κορυφή του Χοχβάνερ έχει υψόμετρο 2.744 μέτρα και παλαιότερα ήταν γνωστή ως Κότμπαχσπίτσε (Kothbachspitze). Από το Χοχβάνερ υπάρχει ευρύτατη θέα της Κοιλάδας του Ράιν (Reintal), καθώς και της κοιλάδας του Λόιτας (Leutaschtal) στην Αυστρία και της κοιλάδας του Γκάις στην Ελβετία.

Ο πρώτος άνθρωπος που καταγεγραμμένα έφθασε στην κορυφή του Χοχβάνερ ήταν ο Χέρμαν φον Μπαρτ, το 1870.

Εικόνες

Παραπομπές

Εξωτερικοί σύνδεσμοι
 Το Χοχβάνερ (στη γερμανική)

Βουνά των Άλπεων
Βουνά της Γερμανίας
Βουνά της Αυστρίας
Μαλλιά Κουβάρια: Η Σειρά

Το "Μαλλιά κουβάρια: η Σειρά" ή αλλιώς "Ραπουνζέλ: Περιπέτειες Μαλλιά κουβάρια" είναι Αμερικανική παιδική τηλεοπτική σειρά κινουμένων σχεδίων. Αποτελεί συνέχεια της ταινίας μικρού μήκους Μαλλιά κουβάρια: Πριν το ζήσαν αυτοί καλά (2017) και είναι βασισμένη στη κλασική ταινία Μαλλιά κουβάρια της Disney 2010). 

Αριθμός κύκλων/επεισόδια:

Αποτελείται από 3 κύκλους/σεζόν, εκ των οποίων περιλαμβάνονται συνολικά 60 επεισόδια. Ο 1ος και ο 2ος κύκλος/σεζόν,  έρχεται με 21 επεισόδια, ενώ ο 3ος κύκλος/σεζόν με 17.

Ιστορικό:

Η σειρά έκανε πρεμιέρα στις 23 Μαρτίου 2017 (Αμερική), 30 Οκτωβρίου 2017 (Ελλάδα). Το τελευταίο επεισόδιο προβλήθηκε στις 10 Μαρτίου το έτος 2020 (Αμερική).

Ηθοποιοί:

Αμερικανική εκδοχή:

•Μάντυ Μουρ (Mandy Moore) : ως Ραπουνζέλ

•Ζακάρι Λεβί (Zachary Levi) : ως Γιουτζίν/Φλιν

•Ιντεν Εσπινόσα (Eden Espinosa) : ως Κασσάνδρα

•Κλάνσι Μπράουν (Clancy Brown) : ως Βασιλιάς Φρέντερικ

•Τζούλι Μπόουεν (Julie Bowen) : ως Βασίλισσα Αριάνα

•Τζέρεμυ Τζόρνταν (Jeremy Jordan) : ως Βάριαν

•Τζέιμς Μονρο Ιγκλχαρτ (James Monroe Iglehart) : ως Λανς

Ελληνική μεταγλώττιση:

•Ρένα Μόρφη: ως Ραπουνζέλ στο Τραγούδι τίτλων αρχής

• Αλεξάνδρα Λέρτα  (διάλογοι, τραγούδι) : ως Ραπουνζέλ

• Ντένης Μακρής  (διάλογοι) και Στρατής Στηλ, Παναγιώτης Αποστολόπουλος, Γιάννης Λάφης (τραγούδι) : ως Γιουτζίν/Φλιν

• Αφροδίτη Αντωνάκη  (διάλογοι) και Άννα Κωνσταντίνου, Βάσια Ζαχαροπούλου, Εύα Τσάχρα   (τραγούδι) : ως Κασσάνδρα

• Σωτήρης Δούβρης  (διάλογοι, τραγούδι) : ως Βασιλιάς Φρέντερικ

• Πέτρος Σπυρόπουλος  (διάλογοι) και  Άρης Πλασκασοβίτης , Ιάσονας Μιστσής (τραγούδι) : ως Βάριαν

Αμερικανικές τηλεοπτικές σειρές κινουμένων σχεδίων
Τα Μυρμήγκια

Τα Μυρμήγκια (αγγλικά: Antz) είναι αμερικανική κωμωδία περιπέτειας κινουμένων σχεδίων του 1998, που σκηνοθετήθηκε από τους Έρικ Νταρνέλ και Τιμ Τζόνσον στα σκηνοθετικά ντεμπούτα τους και γράφτηκε από τους Πολ Γουάιτς, Κρις Γουάιτς και Τοντ Άλκοτ. Η ταινία περιλαμβάνει τις φωνές των Γούντι Άλεν, Σάρον Στόουν, Τζένιφερ Λόπεζ, Σιλβέστερ Σταλόνε, Κρίστοφερ Γουόκεν, Νταν Ακρόιντ, Αν Μπάνκροφτ, Ντάνι Γκλόβερ και Τζιν Χάκμαν. Μερικοί από τους κύριους χαρακτήρες μοιράζονται τις ομοιότητες του προσώπου με τους ηθοποιούς που τους εκφράζουν.

Πλοκή 
Ένα νευρικό μυρμήγκι εργάτης που ερωτεύεται μια επαναστάτρια πριγκίπισσα γίνεται σταρ όταν αλλάζει θέσεις με ένα στρατιώτη. Ξεκινώντας να κάνει παρέλαση, βρίσκεται κάτω από τις διαταγές ενός σκληρού στρατηγού. Αλλά στην πραγματικότητα πρόκειται να πολεμήσει ενάντια σε μια στρατιά από τερμίτες.

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες παραγωγής DreamWorks
Ταινίες του 1998
Αμερικανικές κωμικές ταινίες
Αγγλόφωνες ταινίες
Κωμικές ταινίες κινουμένων σχεδίων
Αμερικανικές 3D ταινίες
Ψυχοθεραπεία στη μυθοπλασία
Μαϊμού-αράχνη

Οι μαϊμούδες αράχνες είναι μαϊμούδες του Νέου Κόσμου που ανήκουν στο γένος των Ατελών. Όπως τα αλλά μέλη του γένους αυτού ζουν στα τροπικά δάση της κεντρικής και νότιας Αμερικής, από το νότιο Μεξικό έως τη Βραζιλία. Το γένος περιλαμβάνει 7 είδη, τα ποια βρίσκονται σε κίνδυνο. Η μαυροκέφαλη μαϊμού αράχνη και η καφέ μαϊμού αράχνη είναι κρισίμως κινδυνεύοντα ειδη. Αξιοσημείωτο είναι ότι οι μαϊμούδες αράχνες μπορούν να βρεθούν κια να αναπαραχθούν εύκολα σε συνθήκες αιχμαλωσίας.

Τα δυσανάλογα μεγάλα άκρα τους και οι μακριές συλληπτήριες ουρές τους (εξ ου και το όνομά τους) καθιστούν τις εν λόγω μαϊμούδες ως κάποιες από τις μεγαλύτερες μαϊμούδες του Νέου Κόσμου. Οι μαϊμούδες αράχνες ζουν στις ψηλότερες κορυφές των τροπικών δασών από 25 έως 30 μέτρα. Τρέφονται κυρίως με φρούτα, αλλά επίσης περιστασιακά καταναλώνουν φύλλα, λουλούδια και έντομα. [Λόγω του μεγάλου μεγέθους τους, οι εν λόγω μαϊμούδες απαιτούν μεγάλες εκτάσεις υγρών αειθαλών δασών και προτιμούν το πρωταρχικό τροπικό δάσος χωρίς διαταραχή. Είναι κοινωνικά ζώα και ζουν σε ομάδες έως και 35 ατόμων, αλλά χωρίζονται σε ομάδες κατά τη διάρκεια της ημέρας. 
Πρόσφατες μετα-αναλύσεις σε μελέτες γνωστικών πρωτευόντων έδειξαν ότι οι μαιμουδες αράχνες είναι οι πιο έξυπνες μαϊμούδες του Νέου Κόσμου. Μπορούν να παράγουν ένα ευρύ φάσμα ήχων και θα "γαβγίζουν" όταν απειλούνται. Άλλες φωνητικές εντολές περιλαμβάνουν ένα αστείο παρόμοιο με ένα άλογο και παρατεταμένες κραυγές.
Αποτελούν σημαντική πηγή τροφής λόγω του μεγάλου μεγέθους τους, έτσι κυνηγούνται ευρέως από τοπικούς ανθρώπινους πληθυσμούς, ενώ απειλούνται επίσης από καταστροφή ενδιαιτημάτων λόγω υλοτομίας και εκκαθάρισης γης. Οι μαιμουδες αράχνες είναι ευαίσθητες στην ελονοσία και χρησιμοποιούνται σε εργαστηριακές μελέτες της νόσου. Η πληθυσμιακή τάση των εν λόγω ζώων μειώνεται. Η κόκκινη λίστα της IUCN απαριθμεί ένα είδος ως ευπαθές, τέσσερα είδη ως απειλούμενα και δύο είδη ως εξαιρετικά απειλούμενα.

Πρωτεύοντα
Μαρία Φελίσιτα της Σαβοΐας

Η Μαρία Φελίσιτα της Σαβοΐας (Maria Felicita di Savoia, 19 Μαρτίου 1730 - 13 Μαΐου 1801) ήταν κόρη του Κάρολου Εμμανουήλ Γ΄ της Σαρδηνίας.

Βιογραφία
Γεννήθηκε στις 1730 στο Βασιλικό Παλάτι του Τορίνο, και ήταν το τέταρτο παιδί και η τρίτη κόρη του Κάρολου Εμμανουήλ Γ΄ της Σαρδηνίας και της δεύτερης συζύγου του Πολυξένης της Έσσης-Ρότενμπουργκ.

Σε ηλικία τεσσάρων έχασε την μητέρα της και το 1737 ο πατέρας της παντρεύτηκε την Ελισάβετ Θηρεσία της Λωρραίνης. Η Ελισάβετ Θηρεσία αγάπησε τα παιδιά και τα μεγάλωσε σαν δικά της. 

Η Μαρία Φελίσιτα δεν παντρεύτηκε ποτέ. Περιγράφεται ως μια πολύ θρησκευόμενη γυναίκα. Ίδρυσε, με τον Τζιοβάνι Μπατίστα Καναβέρι, ένα σπίτι στο Τορίνο για χήρες και άπορες ευγενείς γυναίκες το "Οικοτροφείο Πριγκίπισσα Μαρία Φελίσιτα της Σαβοΐας". Αυτό κατέστη δυνατό χάρη σε μια πράξη που είχε εφαρμόσει ο αδερφός της, για τις ανύπαντρες και χήρες γυναίκες στο Βασίλειο της Σαρδηνίας.

Πέθανε στις 13 Μαΐου 1801 στη Ρώμη σε ηλικία 71 ετών. Είναι θαμμένη στη Βασιλική της Σουπέργκα στο Τορίνο.

Τίτλοι
19 Μαρτίου 1730 – 13 Μαΐου 1801: Η Βασιλική Υψηλότητα Πριγκίπισσα Μαρία Φελίσιτα της Σαβοΐας

Παραπομπές

Οίκος της Σαβοΐας
Ιταλοί ευγενείς
Πριγκίπισσες της Σαβοΐας
Κώστας Κληρίδης

Ο Κώστας Κληρίδης είναι Ελληνοκύπριος νομικός. Διετέλεσε Γενικός Εισαγγελέας της Κυπριακής Δημοκρατίας, δικαστής και πρόεδρος επαρχιακών δικαστηρίων.

Βιογραφικά στοιχεία 
Ο Κώστας Κληρίδης γεννήθηκε στη Λευκωσία το 1952. Είναι γιος του Λεύκου Κληρίδη. Το 1970 αποφοίτησε από το Παγκύπριο Γυμνάσιο. Σπούδασε νομική στο Μίτολ Τεμπλ του Λονδίνου, όπου αναγορεύθηκε σε barrister–at–law.

Ακολούθως εργάστηκε ως δικηγόρος στην Κύπρο σαν συνεταίρος στο δικηγορικό γραφείο «Λεύκος Κληρίδης και Υιοί». Διετέλεσε εκλεγμένο μέλος και εκτελεστικός γραμματέας της επιτροπής του Δικηγορικού Συλλόγου Λευκωσίας. Το 1988 διορίστηκε στη θέση του Επαρχιακού Δικαστού από το Ανώτατο Δικαστικό Συμβούλιο. Το 1996 προήχθη στη θέση του Ανώτερου Επαρχιακού Δικαστού. Επιπλέον, εξελέγη Γραμματέας της Επιτροπής της Ένωσης Δικαστών Κύπρου. Το 1997 προήχθη στη θέση του Προέδρου Επαρχιακού Δικαστηρίου. Στη συνέχεια διετέλεσε πρόεδρος του Κακουργιοδικείου Λεμεσού και διοικητικός πρόεδρος των Επαρχιακών Δικαστηρίων Λάρνακας-Αμμοχώστου. Τον Μάρτιο του 2008 ανέλαβε διοικητικός πρόεδρος των Επαρχιακών Δικαστηρίων Λευκωσίας-Κερύνειας. Στις 27 Απριλίου 2009 διορίστηκε μέλος του Ανώτατου Δικαστηρίου.

Στις 16 Σεπτεμβρίου 2013 διορίστηκε από τον Πρόεδρος της Κυπριακής Δημοκρατίας, Νίκο Αναστασιάδη, στη θέση του Γενικού Εισαγγελέα της Κυπριακής Δημοκρατίας. Παρέμεινε στη θέση αυτή έως τις 26 Ιουνίου 2020, οπόταν και παραιτήθηκε μερικές μέρες πριν την αφυπηρέτηση του.

Έχει εκπροσωπήσει την Κύπρο σε διεθνή συνέδρια. Επιπρόσθετα, έχει δημοσιεύσει άρθρα στον κυπριακό τύπο και σε νομικά περιοδικά επί διαφόρων θεμάτων νομικού και κοινωνικού ενδιαφέροντος.

Είναι νυμφευμένος και έχει ένα υιό.

Παραπομπές

Πηγές 

|-

Κύπριοι δικαστικοί
Κύπριοι δικηγόροι
Οικογένεια Κληρίδη
Γενικοί Εισαγγελείς της Κυπριακής Δημοκρατίας
Χόρτον

Χόρτον (αγγλικά: Horton Hears a Who!) είναι αμερικανική ταινία κινουμένων σχεδίων από το 2008, βασισμένη στο ίδιο όνομα που δημιούργησε ο Δρ Seuss, ο οποίος έγραψε επίσης την ιστορία του Grinch. Η ταινία σκηνοθετήθηκε από τους Jimmy Hayward και Steve Martino, και τις φωνές των ηθοποιών Τζιμ Κάρεϊ και Στιβ Καρέλ στην αρχική έκδοση.

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες κινουμένων σχεδίων της 20th Century Fox
Ταινίες παραγωγής Blue Sky Studios
Ταινίες παραγωγής 20th Century Fox
Ταινίες του 2008
Αμερικανικές κωμικές ταινίες
Αγγλόφωνες ταινίες
Κωμικές ταινίες κινουμένων σχεδίων
Αμερικανικές ταινίες κινουμένων σχεδίων
Αμερικανικές 3D ταινίες
Μπομπ Σφουγγαράκης (σειρά ταινιών)

Το Μπομπ Σφουγγαράκης είναι σειρά ταινιών Αμερικάνικης παραγωγής. Η παραγωγή έγινε από την Nickelodeon Movies και την διανομή της ανέλαβε η Paramount Pictures. Αποτελείται από τέσσερις ταινίες (Μπομπ ο Σφουγγαράκης, Μπομπ Σφουγγαράκης: Έξω απ'τα Νερά του, Μπομπ Σφουγγαράκης: Επιχείρηση Διάσωσης).

Ταινίες 
 Μπομπ ο Σφουγγαράκης (2004)
 Μπομπ Σφουγγαράκης: Έξω απ'τα Νερά του (2015)
 Μπομπ Σφουγγαράκης: Επιχείρηση Διάσωσης (2020)

Παραπομπές 
2. SpongeBob SquarePants franchise in wikipedia 

Paramount Pictures franchises
Ταινίες Μπομπ Σφουγγαράκης
Αμερικανικές σειρές ταινιών
Γέφυρα της Ιένας

Η γέφυρα της Ιένας (Γαλλικά: Pont d'Iéna, προφ. Πον ντ'Ιενά) είναι γέφυρα του ποταμού Σηκουάνα στο Παρίσι. Συνδέει τον Πύργο του Άιφελ στην αριστερή όχθη με την περιοχή Τροκαντερό στη δεξιά όχθη, οδηγώντας από το 7ο στο 16ο διαμέρισμα.

Η γέφυρα κατασκευάστηκε από το 1808 έως το 1814.

Καταγράφηκε ως ιστορικό μνημείο το 1975 και από το 1999 περιλαμβάνεται στην οριοθέτηση της περιοχής Όχθες του Σηκουάνα στο Παρίσι, που χαρακτηρίσθηκε Μνημείο Παγκόσμιας Κληρονομιάς από την ΟΥΝΕΣΚΟ.

Η περιοχή εξυπηρετείται από τον σταθμό μετρό Τροκαντερό.

Περιγραφή 

Πρόκειται για μια πέτρινη γέφυρα, αποτελούμενη από 5 καμάρες πλάτους 28 μέτρων που υποστηρίζονται από 4 υποστηρικτικούς πυλώνες. Το μήκος της γέφυρας είναι 155 μέτρα και το πλάτος 35 μέτρα. 

Οι πλευρικές όψεις είναι διακοσμημένες με αυτοκρατορικούς αετούς. Επιπλέον, στις τέσσερις γωνίες της γέφυρας υψώνονται τέσσερα αγάλματα, κατασκευασμένα από το 1848 έως το 1853, που αντιπροσωπεύουν έναν Γαλάτη πολεμιστή, έναν Έλληνα πολεμιστή, έναν Ρωμαίο πολεμιστή και έναν Άραβα πολεμιστή. Τα τέσσερα γλυπτά δείχνουν τους πολεμιστές να στέκονται δίπλα σε άλογο.

Ιστορία 

Το 1807, ο Ναπολέων Α' αποφάσισε την κατασκευή γέφυρας στην προοπτική της Στρατιωτικής Σχολής. Αυτή η γέφυρα επρόκειτο να ονομαστεί Γέφυρα του Πεδίου του Άρεως ή Γέφυρα της Στρατιωτικής σχολής, αλλά ο αυτοκράτορας, μετά τη μάχη της Ιένας που κέρδισε στις 14 Οκτωβρίου 1806, αποφάσισε η γέφυρα να φέρει το όνομα αυτής της νίκης, με διάταγμα που εξέδωσε στη Βαρσοβία το 1807. Τα έργα άρχισαν το 1808 και ολοκληρώθηκαν το 1814.Τα έξοδα κατασκευής καλύφθηκαν εξ ολοκλήρου από το κράτος.

Το 1814, με την κατάρρευση της Ναπολεόντειας αυτοκρατορίας, τα συμμαχικά στρατεύματα Ρωσίας, Πρωσίας και Αυστρίας κατέλαβαν το Παρίσι μετά τη μάχη του Παρισιού. Ο Πρώσος Στρατάρχης Μπλύχερ, ο ίδιος που είχε νικηθεί από τον ο Ναπολέοντα στην Ιένα, διέταξε την καταστροφή της γέφυρας. Ο Ταλλεϋράνδος με τη συμπαράσταση του τσάρου Αλέξανδρου Α΄ της Ρωσίας κατάφερε να αποφύγει την καταστροφή και ο βασιλιάς Λουδοβίκος ΙΗ' πρότεινε αλλαγή ονόματος και αφαίρεσε τους αυτοκρατορικούς αετούς. Με αυτόν τον τρόπο, η γέφυρα μετονομάστηκε σε Γέφυρα Στρατιωτικής Σχολήςέως το 1830, οπότε ανήλθε στον θρόνο ο Λουδοβίκος Φίλιππος Α΄που αποκατέστησε το όνομα και τους αυτοκρατορικούς αετούς.

Στις αρχές της δεκαετίας του 1900, το πλάτος της γέφυρας αυξήθηκε από 14 σε 19 μέτρα, με την προσθήκη πεζοδρομίων και τοποθετήθηκαν μεταλλικά κάγκελα, αφού αφαιρέθηκαν τα πέτρινα στηθαία. Στη δεκαετία του 1930 τα κάγκελα αφαιρέθηκαν και αντικαταστάθηκαν από πέτρινο στηθαίο.

Για τη Διεθνή Έκθεση του 1937, η γέφυρα διευρύνθηκε πάλι με το πλάτος να αυξάνεται από 19 σε 35 μέτρα και προστέθηκαν νέοι πυλώνες. 

Το 1853, τέσσερα αγάλματα πολεμιστών τοποθετήθηκαν στις άκρες της γέφυρας.

Η γέφυρα της Ιένας βρίσκεται ανάντη της Γέφυρας Μπιρ-Χακίμ και κατάντη της πεζογέφυρας του Ντεμπιγί.

Γκαλερί

Εξωτερικοί σύνδεσμοι 

 Η γέφυρα της Ιένας -βίντεο στο youtube

Παραπομπές 

Ιενας
Κτίρια και κατασκευές στο Παρίσι
Μίλοτ Ρασίτσα

Ο Μίλοτ Ράσιτσα (Milot Rashica, 28 Ιουνίου 1996) είναι Κοσοβάρος ποδοσφαιριστής ο οποίος αγωνίζεται ως επιθετικός μέσος ή πλάγιος μέσος για τη Νόριτς και την εθνική ομάδα του Κοσόβου.

Ο Ράσιτσα ξεκίνησε την καριέρα του από την Βούστρια και το 2015 αποκτήθηκε από τη Φίτεσε για 300.000 ευρώ και το 2018 αποκτήθηκε από τη Βέρντερ Βρέμης για ένα ποσό που υπολογίζεται στα 7 εκατομμύρια ευρώ. Τη σαιζόν 2019-20 ξεκίνησε εντυπωσιακά, σκοράροντας 7 φορές τις πρώτες 11 αγωνιστικές, αλλά στη συνέχεια η απόδοσή του έπεσε. Σκόραρε ξανά στην τελευταία αγωνιστική. Το 2021 αποκτήθηκε από τη Νόριτς έναντι 9,4 εκατομμυρίων λιρών.

Το 2016 πραγματοποίησε το ντεμπούτο του με την εθνική ομάδα της Αλβανίας αλλά αργότερα μέσα στη χρονιά επέλεξε να αγωνιστεί με την εθνική ομάδα του Κοσόβου, με την οποία έχει πραγματοποιήσει 27 συμμετοχές και έχει σκοράρει 4 γκολ.

Παραπομπές 

Κοσοβάροι
Αλβανοί ποδοσφαιριστές
Ποδοσφαιριστές Εθνικής Αλβανίας
Ποδοσφαιριστές εθνικής Κοσσυφοπεδίου
Ποδοσφαιριστές ΚΦ Βούστρια
Ποδοσφαιριστές Φίτεσε
Ποδοσφαιριστές Βέρντερ Βρέμης
Μαρία Αδελαΐδα της Σαβοΐας-Γένουας

H Μαρία Αδελαΐδα της Σαβοΐας-Γένουας (Maria Adelaide di Savoia-Genova, 25 Απριλίου 1904 - 2 Αυγούστου 1979) ήταν κόρη του Θωμά, Δούκα της Γένουας.

Βιογραφία
Η Μαρία Αδελαΐδα Βικτωρία Αμαλία γεννήθηκε στις 25 Απριλίου 1904 στο Τορίνο, και ήταν το πέμπτο παιδί και νεότερη κόρη του Θωμά, Δούκα της Γένουας, και της Ισαβέλλας της Βαυαρίας.

Στις 15 Ιουλίου 1935 παντρεύτηκε τον Λεόνε Μάσσιμο, Πρίγκιπα του Άρσολι. Μαζί απέκτησαν έξι παιδιά:
την Ισαβέλλα (γενν. το 1936), παντρεύτηκε τον Φραγκίσκο Μαρία ντι Καρπένια Φαλκονιέρι Γκαμπριέλι. Απέκτησαν 4 παιδιά.
τον Φίλιππο (1938-2008), παντρεύτηκε την Μαρία Λουίζα Καπαρέλα. Απέκτησαν 2 παιδιά.
τον Φερδινάνδο (γενν. το 1940), παντρεύτηκε την Μαρέστι Σαβόνα. Απέκτησαν 2 παιδιά.
τον Κάρολο (γενν. το 1942), παντρεύτηκε την Ελίσα Οσόριο δε Μοσκόσο ι Εστάνγκα. Δεν απέκτησαν παιδιά.
την Μαρία Ελεονόρα (γενν. το 1944), παντρεύτηκε τον Τζουζέππε Γουσταύο Ρίτσι Περατσάνι Μπεργκαμίνι. Απέκτησαν 1 παιδί.
τον Φραγκίσκο (γενν. το 1946), παντρεύτηκε την Καμιλαβέλια Γιακούτσι Ριστόρι. Δεν απέκτησαν παιδιά.

Πέθανε στις 2 Αυγούστου 1979 στη Ρώμη σε ηλικία 75 ετών.

Τίτλοι
25 Απριλίου 1904 – 15 Ιουλίου 1935: Η Βασιλική Υψηλότητα Πριγκίπισσα Μαρία Αδελαΐδα της Σαβοΐας-Γένουας
15 Ιουλίου 1935 – 2 Αυγούστου 1979: Η Βασιλική Υψηλότητα Πριγκίπισσα Μαρία Αδελαΐδα του Άρσολι

Τιμητικές διακρίσεις
Κυρία της Τιμής και της Αφοσίωσης του Κυρίαρχου Στρατιωτικού Τάγματος της Μάλτας
Κυρία της Δικαιοσύνης του Ιερού Στρατιωτικού Κωνσταντίνειου Τάγματος του Αγίου Γεωργίου

Παραπομπές

Οίκος της Σαβοΐας
Ιταλοί ευγενείς
Πριγκίπισσες της Ιταλίας
Γιώργος Κωνσταντής

Ο Γιώργος Κωνσταντής (Αθήνα, 1947) είναι Έλληνας ηθοποιός της τηλεόρασης, του θεάτρου και του κινηματογράφου.

Είναι απόφοιτος της Δραματικής Σχολής του Πέλου Κατσέλη. Μετά τις σπουδές του, έλαβε μέρος σε ποικίλες θεατρικές παραστάσεις, στον κινηματογράφο και σε βιντεοταινίες, ενώ στη συνέχεια πρωταγωνίστησε σε πολυάριθμες τηλεοπτικές παραγωγές.

Έχει συνεργαστεί στο θέατρο με καταξιωμένους καλλιτέχνες, όπως οι: Λάμπρος Κωνσταντάρας, Γιώργος Κωνσταντίνου, Μάρω Κοντού, Σωτήρης Μουστάκας, Πέτρος Φυσσούν κ.ά., ενώ γνωστότερες είναι οι συμμετοχές του στις σειρές: Λατρεμένοι μου γείτονες και Η ώρα η καλή.

Φιλμογραφία

Τηλεόραση

Κινηματογράφος

Βιντεοταινίες

Ενδεικτική Θεατρογραφία

Εξωτερικοί σύνδεσμοι

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Ελεονόρα της Σαβοΐας

Η Ελεονώρα της Σαβοΐας (Eleonora di Savoia, 28 Φεβρουαρίου 1728 - 14 Αυγούστου 1781) ήταν κόρη του Κάρολου Εμμανουήλ Γ΄ της Σαρδηνίας.

Βιογραφία
Η Ελεονώρα Μαρία Θηρεσία γεννήθηκε στις 28 Φεβρουαρίου 1728 στο Βασιλικό Παλάτι του Τορίνο, και ήταν το δεύτερο παιδί και η μεγαλύτερη κόρη του Κάρολου Εμμανουήλ Γ΄ της Σαρδηνίας και της δεύτερης συζύγου του Πολυξένης της Έσσης-Ρότενμπουργκ.

Ονομάσθηκε Ελεονώρα προς τιμήν της μητρικής γιαγιάς της, Ελεονώρας του Λέβενσταϊν-Βέρτχαϊμ-Ρόχεφορτ. Γεννήθηκε σε έναν σχετικά ευτυχισμένο γάμο μεταξύ των γονιών της. 

Σε ηλικία έξι ετών έχασε την μητέρα της και το 1737 ο πατέρας της παντρεύτηκε την Ελισάβετ Θηρεσία της Λωρραίνης. Η Ελισάβετ Θηρεσία αγάπησε τα παιδιά και τα μεγάλωσε σαν δικά της.

Η Ελεονώρα δεν παντρεύτηκε ποτέ και πέθανε στις 14 Αυγούστου 1781 στο Κάστρο του Μονκαλιέρι σε ηλικία 53 ετών. Είναι θαμμένη στην Βασιλική της Σουπέργκα στο Τορίνο.

Τίτλοι
28 Φεβρουαρίου 1728 – 14 Αυγούστου 1781: Η Βασιλική Υψηλότητα Πριγκίπισσα Ελεονώρα της Σαβοΐας

Παραπομπές

Οίκος της Σαβοΐας
Ιταλοί ευγενείς
Πριγκίπισσες της Σαβοΐας
Χαράλαμπος Πετρίδης

Ο Χαράλαμπος Πετρίδης είναι Ελληνοκύπριος πολιτικός. Είναι Υπουργός Άμυνας της Κύπρου. Προηγουμένως διετέλεσε Δήμαρχος Αγλαντζιάς.

Βιογραφικά στοιχεία 
Ο Χαράλαμπος Πετρίδης γεννήθηκε στη Λευκωσία στις 19 Οκτωβρίου 1974. Από το 2003 διαμένει στην Αγλαντζιά. Οι γονείς του διατηρούσαν κτηματική εταιρεία. Σπούδασε στο Πανεπιστήμιο Μπρουκς της Οξφόρδης στην Αγγλία όπου απέκτησε πτυχίο στη διαχείριση και εκτίμηση γης (First Class Honours Degree in Estate Management). Συνέχισε με μεταπτυχιακές σπουδές με υποτροφία στο Κολέγιο Γούλφσον του Πανεπιστημίου Κέιμπριτζ στη διαχείριση γης και χρηματοοικονομικών (MPhil Land Economy and Finance).

Η κυρία ενασχόληση του είναι η εκτίμηση ακινήτων σε όλη την Κύπρο και η εκπόνηση μελετών βιωσιμότητας ακινήτων. Έχει συνεργαστεί με χρηματοπιστωτικά ιδρύματα, ξενοδοχειακές μονάδες, επιχειρήσεις και οργανισμούς, με εμπορικά κέντρα και γενικά με κάθε είδους έργα ανάπτυξης γης. Είναι εγκεκριμένος εκτιμητής ακινήτων από το ΕΤΕΚ, εγκεκριμένος κτηματικός σύμβουλος από το Συμβούλιο Εγγραφής Κτηματομεσιτών και μέλος και εξεταστής του διεθνούς Οργανισμού του Royal Institute Of Chartered Surveyors (RICS). Επιπλέον, αποτελεί έναν από τους διευθυντές της κτηματικής εταιρείας Landtourist Group.

Την περίοδο 2004-2013 ήταν μέλος του διοικητικού συμβουλίου του Συνδέσμου Επιστημόνων Εκτιμητών Ακινήτων Κύπρου, ενώ την περίοδο 2009-2013 ήταν πρόεδρος του συνδέσμου. Επιπλέον, έχει διατελέσει μέλος του Διοικητικού Συμβουλίου του Royal Institute of Chartered Surveyors (RICS) Κύπρου (2012-2014) και μέλος του Διοικητικού Συμβουλίου της FIABCI Κύπρου (2012-2014). Την περίοδο 2010-2011 διετέλεσε μέλος του Διοικητικού Συμβουλίου του Διεθνούς Οργανισμού Urban Land Institute στην Κύπρο.

Τον Δεκέμβριο του 2013 διορίστηκε Πρόεδρος του Κυπριακού Οργανισμού Αναπτύξεως Γης (ΚΟΑΓ) από τον πρόεδρο της Κύπρου, Νίκο Αναστασιάδη, θέση στην οποία παρέμεινε έως το 2016 που εκλέχθηκε Δήμαρχος Αγλαντζιάς.

Είναι νυμφευμένος με την Ξάνθη Τζοβάνη Πετρίδη και έχει μία κόρη και ένα υιό.

Πολιτική διαδρομή 
Στις Δημοτικές εκλογές του 2016 εκλέχθηκε Δήμαρχος Αγλαντζιάς, έχοντας τη στήριξη του ΔΗΣΥ. Παρέμεινε στη θέση αυτή έως τις 29 Ιουνίου 2020 που διορίστηκε Υπουργός Άμυνας στην Κυβέρνηση Νίκου Αναστασιάδη.

Παραπομπές

Πηγές 

|-

|-

Υπουργοί Άμυνας (Κύπρος)
Κύπριοι εκτιμητές ακινήτων
Κυβέρνηση Νίκου Αναστασιάδη 2018
Δήμαρχοι Αγλαντζιάς
Ινές των Βουρβόνων-Δύο Σικελιών

Η Ινές των Βουρβόνων-Δύο Σικελιών (Inés de Borbón-Dos Sicilias, 18 Φεβρουαρίου 1940 -) είναι κόρη του Ινφάντε Αλφόνσο, Δούκα της Καλαβρίας.

Βιογραφία
Γεννήθηκε στις 18 Φεβρουαρίου 1940 στη Λωζάνη, και ήταν το νεότερο παιδί και κόρη του Ινφάντε Αλφόνσο, Δούκα της Καλαβρίας και της Πριγκίπισσας Αλίκης των Βουρβόνων-Πάρμας.

Στις 30 Ιανουαρίου 1965 παντρεύτηκε τον Λουίς δε Μοράλες ι Αγουάδο στο Σαν Χερόνιμο ελ Ρεάλ της Μαδρίτης. Μαζί απέκτησαν πέντε παιδιά:
την Ισαμπέλ Μαρία Άνα (γενν. το 1966), παντρεύτηκε τον Χοακίν Γκαλάν ι Οταμέντι. Απέκτησαν 2 παιδιά.
την Εουχένια (γενν. το 1967), παντρεύτηκε τον Ινίγκο Βαλντενέμπρο ι Γκαρσία δε Πολαβιέχα. Απέκτησαν 3 παιδιά.
την Σόνια (γενν. το 1969), παντρεύτηκε τον Αλεχάντρο Γκαρσία-Ατάνσε Λέορκιν. Απέκτησαν 2 παιδιά.
τον Μανουέλ (γενν. το 1971), παντρεύτηκε την Έμμα Ρουίς δε Ασκάρατε δε Λόμας. Απέκτησαν 2 παιδιά.
την Μενσία (γενν. το 1976)

Τίτλοι
18 Φεβρουαρίου 1940 – σήμερα: Η Βασιλική Υψηλότητα Πριγκίπισσα Ινές των Βουρβόνων-Δύο Σικελιών, Δούκισσα των Συρακουσών

Τιμιτικές διακρίσεις
Δύο Σικελιών: Κυρία Μεγαλόσταυρου του Ιερού Στρατιωτικού Κωνσταντίνειου Τάγματος του Αγίου Γεωργίου

Παραπομπές

Οίκος των Βουρβόνων-Δύο Σικελιών
Ισπανοί ευγενείς
Porsche 992

Porsche 992 είναι η εσωτερική κωδική ονομασία για την όγδοη γενιά της Porsche 911. Αντικατέστησε την Porsche 991 (η οποία, ωστόσο, συνέχισε να παράγεται έως τις 20 Δεκεμβρίου 2019, παράλληλα με την 992) και μπήκε στη μαζική παραγωγή τον Νοέμβριο του 2018, ενώ αποκαλύφθηκε για πρώτη φορά στο Porsche Experience Center του Λος Άντζελες, ΗΠΑ, στις 28 Νοεμβρίου 2018. Η εκδοχή καμπριολέ παρουσιάστηκε στις 9 Ιανουαρίου 2019, ενώ η βασική έκδοση της Carrera εισήχθη στην αγορά τον Ιούλιο του 2019.

Σε σύγκριση με τον προκάτοχό της, η 992 είναι κατά 4,5 εκατοστά φαρδύτερη και πλέον χρησιμοποιεί εξωτερικά πάνελ αμαξώματος από αλουμίνιο.

Εκδόσεις 
 911 Carrera
 911 Carrera S
 911 Carrera Cabriolet
 911 Carrera S Cabriolet
 911 Carrera 4S
 911 Carrera 4S Cabriolet

Αναφορές

Βιβλιογραφία 
 «The Complete Book of Porsche 911: Every Model Since 1964», Randy Leffingwell - 2019.

Εξωτερικοί σύνδεσμοι 

 

Σπορ αυτοκίνητα
Αυτοκίνητα πολυτελείας
Γερμανικά αυτοκίνητα
Μοντέλα Porsche
Οριόλ

Το Οριόλ ή Ορέλ (ρωσικά: Орёл, ρωσική προφορά: ɐˈrʲɵl, κυριολεκτική σημασία: αετός) είναι πόλη και διοικητικό κέντρο της περιφέρειας Οριόλ στην Ρωσία. Αποτελεί μέρος του Κεντρικού Ομοσπονδιακού Διαμερίσματος, καθώς και της Κεντρικής Οικονομικής Περιοχής. 

Βρίσκεται στον ποταμό Οκά, 368 χιλιόμετρα νότια-νοτιοδυτικά της Μόσχας.

Σύμφωνα με εκτίμηση του 2018, το Οριόλ είχε πληθυσμό 315.308 κατοίκων. Το 2020 ο πληθυσμός έπεσε στα 308.838 άτομα, σύμφωνα με την εκτίμηση για αυτό το έτος. Στην απογραφή του 1989 η πόλη είχε πληθυσμό 336.862 κατοίκων, στην απογραφή του 2002 είχε πληθυσμό 333.310 κατοίκων και στην απογραφή του 2010 είχε πληθυσμό 317.747 κατοίκων. Ο μέγιστος πληθυσμός της πόλης καταγράφηκε το 1997, όταν η πόλη είχε πληθυσμό 348.000 κατοίκων. Μετά την διάλυση της Σοβιετικής Ένωσης, ο πληθυσμός της πόλης έχει καταγράψει, σε γενικές γραμμές, μια πτωτική τάση. 

Το Οριόλ είναι η πόλη του πρώτου χαιρετισμού και Πόλη Στρατιωτικής Δόξας.

Παραπομπές 

Ευρωπαϊκές πόλεις της Ρωσίας
Στέφανος Δημουλάς

Ο Στέφανος Δημουλάς είναι Έλληνας χορευτής νεοκλασικού μπαλέτου και χορογράφος με έδρα το Λονδίνο του Ηνωμένου Βασιλείου. Είναι γνωστός για το ρόλο του ως Μάνος Χατζηδάκις στο ντοκυμαντέρ ‘’Μάνος Χατζιδάκις: Είδωλο στον Καθρέφτη (2008)’’, το οποίο απέσπασε το βραβείο Καλύτερου Ντοκυμαντέρ στο Διεθνές Φεστιβάλ Θεσσαλονίκης. Είναι, επίσης, γνωστός ως ακτιβιστής της ΛΟΑΤΚΙ+ κοινότητας.

Το 2019, εμφανίστηκε στο εξώφυλλο του περιοδικού Attitude για το τεύχος του Pride μαζί με τον πατέρα του.

Πρώτα χρόνια και καριέρα
Το 1994, ο Στέφανος Δημουλάς γεννήθηκε με γονείς το Νεοπτόλεμο Δημουλά και τη Λουκία Ντίνου στο Βόλο Μαγνησίας. Μεγάλωσε στο Βόλο και αργότερα μετακόμισε στη Γλασκώβη της Σκωτίας για να συνεχίσει ανώτερες σπουδές στο Μοντέρνο Μπαλέτο στη Βασιλική Ακαδημία της Σκωτίας. Το 2015, αποφοίτησε από τη Βασιλική Ακαδημία της Σκωτίας με Μπάτσελορ πτυχίο στο Μοντέρνο Μπαλέτο.

Σύμφωνα με πηγές, έχει συνεργαστεί με αρκετές διασημότητες όπως η Kate Moss, ο Arthur Pita.

Σημαντικές παραστάσεις
Λα Τραβιάτα στη Βασιλική Όπερα του Λονδίνου
Moremi Ajasoro Αφρικανική Όπερα στη Βασιλική Ακαδημία της Σκωτίας
Το Νανούρισμα των Πειραμάτων στο Βασιλικό Κολέγιο της Μουσικής
Ayanfe, a Yoruba Opera στο Θέατρο Bridewell Theatre
Natasha Trigg στο Μουσικό Φεστιβάλ της Neamt
Voices of the Amazon - Sisters Grimm Ltd

Πηγές

Εξωτερικοί σύνδεσμοι 
 
 

Έλληνες χορευτές
Έλληνες χορογράφοι
ΛΟΑΤ πρόσωπα από την Ελλάδα
Γκέι ηθοποιοί
Βαπτιστική Ομολογία Πίστης (1689)

H Βαπτιστική Ομολογία Πίστης του 1689, ή Δεύτερη Βαπτιστική Ομολογία του Λονδίνου, γράφτηκε από Αναμορφωμένους Βαπτιστές, οι οποίοι κράτησαν μια Καλβινιστική σωτηριολογία στην Αγγλία για να δώσουν μια επίσημη έκφραση της χριστιανικής τους πίστης από μια προοπτική Βαπτιστή. Επειδή υιοθετήθηκε από τον Σύνδεσμο Βαπτιστικών Εκκλησιών της Φιλαδέλφειας τον 18ο αιώνα, είναι επίσης γνωστή ως Ομολογία Πίστης της Φιλαδέλφειας. Η Ομολογία της Φιλαδέλφειας ήταν μια τροποποίηση της Δεύτερης Ομολογίας του Λονδίνου που προσέθεσε το τραγούδι των ύμνων, των ψαλμών και των πνευματικών τραγουδιών στο Δείπνο του Κυρίου και έκανε προαιρετική την τοποθέτηση των χεριών στο βάπτισμα.

Ιστορία 
Η ομολογία δημοσιεύθηκε για πρώτη φορά στο Λονδίνο το 1677 με τον τίτλο "Μια ομολογία πίστης που διατυπώθηκε από τους πρεσβύτερους και τους αδελφούς πολλών συγκεντρώσεων χριστιανών, που βαφτίστηκαν κατά το επάγγελμα της πίστης τους στο Λονδίνο και τη χώρα. Με ένα προσάρτημα που αφορά το βάπτισμα.". Βασίστηκε στην Ομολογία Πίστης του Ουέστμινστερ (1646) και στη Διακήρυξη του Σαβοΐου (1658), με τροποποιήσεις που αντικατοπτρίζουν τις απόψεις των Βαπτιστών σχετικά με την οργάνωση της Εκκλησίας και το βάπτισμα. Η ομολογία δημοσιεύθηκε ξανά, με τον ίδιο τίτλο, το 1688 και το 1689.

Η Πράξη Ανοχής που ψηφίστηκε το 1689 επέτρεψε τη συνύπαρξη της θρησκευτικής ελευθερίας και του πλήθους παράλληλα με τις καθιερωμένες εκκλησίες στην Αγγλία και τη Σκωτία. Αυτή η επίσημη ανάκληση είχε ως αποτέλεσμα να συναντηθούν εκπρόσωποι από περισσότερες από 100 εκκλησίες Βαπτιστών στο Λονδίνο από τις 3 έως τις 12 Σεπτεμβρίου για να συζητήσουν και να εγκρίνουν το έγγραφο του 1677. Παρά το γεγονός ότι το έγγραφο γράφτηκε το 1677, ο επίσημος πρόλογος του εγγράφου εξασφάλισε ότι θα ήταν γνωστό ως "1689, Βαπτιστική Ομολογία Πίστης".

Επιρροές 
Oι Αναμορφωμένοι Βαπτιστές ανέπτυξαν γρήγορα εκκλησίες στην αποικιακή Αμερική και το 1707 ιδρύθηκε η Βαπτιστική Ένωση Φιλαδέλφειας. Αυτή η ένωση υιοθέτησε επίσημα την ομολογία του 1689 το 1742 μετά από χρόνια σιωπηρής έγκρισης από μεμονωμένες εκκλησίες και μέλη της εκκλησίας. Με την προσθήκη δύο κεφαλαίων (σχετικά με το τραγούδι των ψαλμών και την τοποθέτηση των χεριών), επαναλήφθηκε η ομολογία πίστης της Φιλαδέλφειας. Άλλες ενώσεις εκκλησιών των Καλβινιστικών Βαπτιστών σχηματίστηκαν στα μέσα του 18ου αιώνα και υιοθέτησαν την ομολογία ως απλά "Η Βαπτιστική Ομολογία".

Εξωτερικοί σύνδεσμοι 

 Η Βαπτιστική Ομολογία Πίστης του 1689 με Εκτεταμένες Υποσημειώσεις (Αγγλικά)

Δείτε επίσης 

 Τριαδικός Ύμνος
 Βαπτιστές
 Μάρτυρες του Ιεχωβά στην Ελλάδα

Παραπομπές 

Πρεσβυτεριανισμός
Βιβλία του 17ου αιώνα
Θρησκευτικά βιβλία
Αργύρης Πανταζάρας

Ο Αργύρης Πανταζάρας (Βόλος, 14 Οκτωβρίου 1988) είναι Έλληνας ηθοποιός και σκηνοθέτης.

Γεννήθηκε στον Βόλο, όπου και μεγάλωσε. Σπούδασε στη Δραματική Σχολή του Εθνικού Θεάτρου.

Το 2016 ο Αργύρης Πανταζάρας κέρδισε το θεατρικό βραβείο “Δημήτρης Χορν” για την καλύτερη ερμηνεία νέου άνδρα ηθοποιού με τρεις υποψηφιότητες για τον ρόλο του τρελού («Βασιλιάς Ληρ»), για τον ρόλο του Έκτορα («Ρήσος» του Ευριπίδη) και για τον μονόλογο «ΑΩ» σε διασκευή και σκηνοθεσία δική του στο Θέατρο της Οδού Κυκλάδων – Λευτέρης Βογιατζής. 

Το χρηματικό έπαθλο του βραβείου (3.000 ευρώ), το διέθεσε σε ανθρωπιστική βοήθεια, δηλώνοντας «Μακάρι με αυτά τα χρήματα να ξαναέφτιαχνα μια πατρίδα για τους ανθρώπους που βρίσκονται στους δρόμους της χώρας μας».

Είναι γνωστός για το ρόλο του Johnny με υποψηφιότητα καλύτερης ερμηνείας Β’ ανδρικού ρόλου στην πολυβραβευμένη ταινία «Digger», η οποία είναι η επίσημη πρόταση της Ελλάδας για τα Βραβεία Αμερικάνικης Ακαδημίας- Oscar. 

Είναι επίσης γνωστός για τις ερμηνείες του στο θέατρο ως Μεφιστοφελής («Φάουστ» του Γκαίτε) και ως Γουίνστον Σμιθ («1984» του Τζορτζ Οργοουέλ). 

Έχει πρωταγωνιστήσει σε τηλεοπτικές σειρές όπως «Το Κόκκινο Ποτάμι» (2019), «Άγριες Μέλισσες» και «Σασμός».

Έργο 
Το 2015 ίδρυσε την Εταιρία Θεάτρου «momentum» με σύμβολο τα φτερά των αγγέλων-αγγελιαφόρων, τιμώντας έτσι τους αγγελιαφόρους του αρχαίου δράματος.

Ολόκληρη ονομασία της καλλιτεχνικής ομάδας είναι  «momentum accelerated evolution» - «Ορμή επιταχυνόμενης εξέλιξης». Με βάση ένα θίασο καλλιτεχνών που παντρεύει το θέατρο, τον κινηματογράφο, τα εικαστικά.

Ακολούθησαν πετυχημένες παραστάσεις με βάση την σύνθεση κειμένων αρχαίου δράματος, όπως η «Μητρόπολη», όπου έλαβε χώρα στο Μικρό θέατρο Αρχαίας Επιδαύρου , στο πλαίσιο του Φεστιβάλ Αθηνών & Επιδαύρου σε συμπαραγωγή με το Εθνικό Θέατρο.  

Έχει υπογράψει επίσης σκηνοθεσία, δραματουργία, σκηνικά, κοστούμια, και έχει εργαστεί και ως εικονογράφος - σκιτσογράφος σε παιδικό βιβλίο το «Κουκλόσπιτο του Αισώπου».

Θέατρο

Σινεμά

Τηλεοπτικές Σειρές

Σκηνοθεσίες

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες ηθοποιοί θεάτρου
Έλληνες σκηνοθέτες
Έλληνες ηθοποιοί τηλεόρασης
Βραβευμένοι με Χορν
Απόφοιτοι της Δραματικής Σχολής του Εθνικού Θεάτρου
Φαίδωνας Φαίδωνος

Ο Φαίδωνας Φαίδωνος είναι Ελληνοκύπριος δικηγόρος. Από το 2015 είναι Δήμαρχος Πάφου.

Βιογραφικά στοιχεία 

Ο Φαίδωνας Φαίδωνος γεννήθηκε στην Πάφο στις 18 Ιουνίου 1978. Σπούδασε Διεθνείς και Ευρωπαϊκές Οικονομικές Σπουδές στο Οικονομικό Πανεπιστήμιο Αθηνών. Συνέχισε με μεταπτυχιακό στις Διεθνείς και Ευρωπαϊκές Σπουδές στο ίδιο Πανεπιστήμιο. Ακολούθως, απέκτησε πτυχίο νομικής από το Πανεπιστήμιο Νεάπολις Πάφου.

Μετά την αποπεράτωση των σπουδών του στην Αθήνα, επέστρεψε στην Κύπρο όπου και εργάστηκε ως κοινοβουλευτικός συνεργάτης (2002-2006) και ακολούθως ως ιδιωτικός υπάλληλος (2006-2014). Την περίοδο 2003-2012 διετέλεσε επαρχιακός γραμματέας Πάφου του ΔΗΣΥ.

Στις Δημοτικές εκλογές του 2011 εξελέγη δημοτικός σύμβουλος Δήμου Πάφου. Όντας δημοτικός σύμβουλος, διετέλεσε μέλος του διοικητικού συμβουλίου του ΣΑΠΑ και πρόεδρος της Επιτροπής Πολεοδομίας και Τεχνικών Θεμάτων του Δήμου (2012-2015). Επιπρόσθετα, διορίστηκε από το υπουργικό συμβούλιο μέλος του Συμβουλίου Παρεκκλίσεων για την περίοδο 2012-2015.

Στις 11 Ιανουαρίου 2015 διεξήχθησαν αναπληρωματικές εκλογές στον Δήμο Πάφο. Ο Φαίδωνας Φαίδωνος εξελέγη Δήμαρχος Πάφος. Επανεξελέγη στις Δημοτικές εκλογές του 2016.

Είναι νυμφευμένος με τη Λουΐζα Ανδρέου. Έχει μία κόρη και ένα υιό.

Παραπομπές

Πηγές

|-

Δήμαρχοι Πάφου
Πολιτικοί Δημοκρατικού Συναγερμού
Νεοχώρι Αργολίδας

Το Νεοχώρι είναι ορεινό χωριό του νομού Αργολίδας. Βρίσκεται σε υψόμετρο 700 μέτρων και είναι κτισμένο στις ανατολικές πλαγιές του Λύρκειο όρους, κοντά στην σήραγγα Αρτεμισίου του Αυτοκινητόδρομου Μορέα. Διοικητικά υπάγεται στην κοινότητα Νεοχωρίου της δημοτικής ενότητας Λυρκείας του Δήμου Άργους - Μυκηνών. Η κύρια εκκλησία του χωριού είναι ο Ιερός Ναός Αγίου Αθανασίου. 

Σύμφωνα με την απογραφή του 2011 το χωριό είχε πληθυσμό 63 κατοίκων. Η κύρια οικονομική δραστηριότητα των κατοίκων είναι ο αγροτικός-κτηνοτροφικός τομέας με το χωριό να διαθέτει ελαιόφυτες εκτάσεις και λιβάδια.

Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες αλλά είναι σαφώς πιο ψυχρό και υγρό απ'ότι οι πεδινές περιοχές της Αργολίδας αφού βρίσκεται σε μεγάλο υψόμετρο.

Το Νεοχώρι βρίσκεται κοντά στα χωριά Κεφαλόβρυσο, Καπαρέλλι, Σάγκας, Νεστάνη και Καρυά.

Προσωπικότητες 
 Σωτήρης Τσιόδρας, Έλληνας λοιμοξιολόγος

Πληθυσμός 

Το Νεοχώρι απο το 1879 μέχρι το 1951 είχε σταθερή αύξηση πληθυσμού (με εξαίρεση το 1889 και το 1928). Το 1951 το χωριό έφθασε στην πληθυσμιακή του ακμή το 1951 με 289 πληθυσμούς αλλά έκτοτε ο πληθυσμός έχει μειωθεί σημαντικά φθάνοντας το 2011 μόλις 63 κατοίκους.

Παραπομπές

Χωριά του νομού Αργολίδας
Δήμος Άργους - Μυκηνών
Μιχόλ Μάρτιν

Ο Μιχόλ Μάρτιν (Micheál Martin, 1 Αυγούστου 1960-) είναι Ιρλανδός πολιτικός. Από τις 27 Ιουνίου 2020 είναι πρωθυπουργός της Ιρλανδίας. Νωρίτερα υπηρέτησε σε διάφορα χαρτοφυλάκια, όπως ως υπουργός Παιδείας από το 1997 ως το 2000 και υπουργός Επιχειρήσεων, Εμπορίου και Απασχόλησης από το 2004 ως το 2008 και Εξωτερικών από το 2008 ως το 2011.
Διορίστηκε πρωθυπουργός έπειτα από την ιστορική συμφωνία για κυβέρνηση συνασπισμού, που επιτεύχθηκε μεταξύ του Fine Gael και του Κόμματος των Πρασίνων.

Βιβλία του
Micheál Martin, Freedom to Choose: Cork & Party Politics in Ireland 1918–1932 (The Collins Press, Cork, 2009).

Παραπομπές 

Πρωθυπουργοί της Ιρλανδίας
Ηγέτες εν ενεργεία
Ρίσικες

Το Ρίσικες (χίντι: ऋषिकेश), επίσης γνωστό ως Χρίσικες, είναι πόλη που κυβερνάται από την Δημοτική Επιχείριση του Ρίσικες (από τον Οκτώβριο του 2017), και τεχσίλ στην επαρχία Ντεχραντούν στο ινδικό κρατίδιο Ουταράχαντ. Βρίσκεται στους πρόποδες των Ιμαλαΐων στη βόρεια Ινδία. Λόγω της θέσης της είναι γνωστό ως  "Η πύλη ρων Γκαρβάλ Ιμαλαΐων", ενώ είναι γνωστή και ως "Παγκόσμια Πρωτεύουσα της Γιόγκα". Βρίσκεται περίπου 25 χιλιόμετρα βόρεια του Χαριντβάρ και 43 χιλιόμετρα νοτιοανατολικά  της πρωτεύουσας του κρατιδίου, Ντεχραντούν. Σύμφωνα με την  ινδική απογραφή του 2011 το Ρίσικες είχε πληθυσμό 102.138 κατοίκων και ήταν η έβδομη μεγαλύτερη πόλη του Ουταράχαντ. Είναι πόλη προσκυνήματος και θεωρείται ως μία από τις ιερότερες πόλεις για τους ινδουιστές. Ινδουιστές σοφοί και άγιοι έχουν επισκεφθεί το Ρίσικες από τα αρχαία χρόνια, ψάχνοντας για ανώτεεη γνώση.

Τον Σεπτέμβριο του 2015, ο ινδός υπουργός τουρισμού Μαχές Σάρμα ανακοίνωσε ότι το Ρίσικες και το Χάριντβαρ θα είναι οι πρώτες δύο πόλεις της Ινδίας που θα αποκτήσουν τον τίτλο των "δίδυμων πόλεων εθνικής κληρονομιάς. Λόγω της θρησκευτικής σημασίας της πόλης, τα μη χορτοφαγικά τρόφιμα και το αλκοόλ απαγορεύονται αυστηρά στο Ρίσικες. Η πόλη διοργανώνει το ετήσιο Παγκόσμιο Φεστιβάλ Γιόγκας κάθε πρώτη εβδομάδα του Μαρτίου, ξεκινώντας από το 1989.

Παραπομπές 

Πόλεις της Ινδίας
Διαμέρισμα Μέτα

Το Μέτα (Meta) είναι διοικητικό διαμέρισμα της Κολομβίας. Βρίσκεται στο γεωγραφικό κέντρο της χώρας και δεν έχει ακτές σε θάλασσα, μάλιστα στην ακριβή θέση του γεωγραφικού κέντρου της Κολομβίας, στο Άλτο δε Μενέγουα, έχει ανεγερθεί ένα σχετικό μνημείο λίγα χιλιόμετρα από την πόλη Πουέρτο Λόπες. Το δυτικότερο μικρό μέρος του Μέτα περιέχει βουνά των Άνδεων, ενώ το πολύ μεγαλύτερο μέρος του διαμερίσματος, που διαρρέεται και από τον ομώνυμο ποταμό, καλύπτεται από πεδινή τροπική σαβάνα-λιβάδι, τα «γιάνος» (llanos).

Το Μέτα είναι το τέταρτο μεγαλύτερο σε έκταση από τα 32 διαμερίσματα στα οποία διαιρείται η Κολομβία, έχοντας έκταση 85.635 τετραγωνικά χιλιόμετρα (το 7,5% όλης της χώρας), αλλά είναι αραιοκατοικημένο, και έτσι είναι μόλις το 19ο σε πληθυσμό, με 1.062.454 κατοίκους το 2020. Πρωτεύουσα και μεγαλύτερη πόλη του διαμερίσματος είναι το Βιλαβισένσιο, με περίπου μισό εκατομμύριο κατοίκους.

Δήμοι
Το Μέτα υποδιαιρείται σε 4 φυσικές περιοχές (την Αριάρι, την περιοχή της πρωτεύουσας Βιλαβισένσιο, την Πιεδεμόντε γιανέρο και τη Ρίο Μέτα) και περαιτέρω σε 29 δήμους, τους εξής (με ελληνική αλφαβητική σειρά):

 Ακασίας
 Βιλαβισένσιο (ο δήμος με τον μεγαλύτερο πληθυσμό στο διαμέρισμα)
 Βίστα Ερμόσα
 Γκουαμάλ
 Γκρανάδα
 Ελ Καλβάριο (ο υψηλότερος, με μέσο υψόμετρο 1850 μέτρα)
 Ελ Καστίγιο
 Ελ Ντοράντο (ο μικρότερος, με έκταση 115 τ.χλμ.)
 Καμπουγιάρο
 Καστίγια Λα Νουέβα
 Κουμαράλ
 Κουμπαράλ
 Λα Μακαρένα
 Λα Ουρίμπε
 Λεχανίας
 Μαπιριπάν
 Μεσέτας
 Μπαράνκα δε Ουπία
 Πουέρτο Γιέρας
 Πουέρτο Γκαϊτάν (ο μεγαλύτερος, με έκταση 17.499 τ.χλμ.)
 Πουέρτο Κονκορδία
 Πουέρτο Λόπες
 Πουέρτο Ρίκο
 Ρεστρέπο
 Σαν Κάρλος δε Γκουαρόα
 Σαν Μαρτίν
 Σαν Χουάν δε Αράμα
 Σαν Χουανίτο (ο δήμος με τον μικρότερο πληθυσμό, 2.191 κατοίκους)
 Φουέντε δε Όρο

Παραπομπές

Εξωτερικοί σύνδεσμοι
 Σύστημα γεωπεριβαλλοντικών πληροφοριών της κολομβιανής Αμαζονίας (SIAT-AC) 

Μετα
Θέμος Στοφορόπουλος

Ο Θέμος  (Ευθύμιος) Χ. Στοφορόπουλος (1 Ιανουαρίου 1940 – 27 Μαΐου 2020) ήταν Έλληνας διπλωμάτης. Σπούδασε νομικά στο Πανεπιστήμιο Αθηνών και Διεθνείς Σχέσεις στο Πανεπιστήμιο του Λονδίνου (LSE). Ήταν νυμφευμένος με την Βαρβάρα Ποταμιάνου-Στοφοροπούλου και είχε δύο γιους τον Χρίστο και τον Τάσο.

Σταδιοδρομία 
Εισήλθε στην Ελληνική Διπλωματική Υπηρεσία το 1964. Υπηρέτησε στην Κωνσταντινούπολη, στο Λονδίνο, στη Νέα Υόρκη (ως Αναπληρωτής Μόνιμος Αντιπρόσωπος της Ελλάδος στον ΟΗΕ), στο Βελιγράδι, στη Μαδρίτη (ως μέλος των ελληνικών αντιπροσωπειών σε συναντήσεις της Διάσκεψης για την Ασφάλεια και την Συνεργασία στην Ευρώπη),στο Υπουργείο Εξωτερικών στην Αθήνα (στις Διευθύνσεις Διεθνών Οργανισμών Αμερικής, Διμερών Οικονομικών Σχέσεων, Μέσης Ανατολής, Ασίας και Αφρικής και ως Διευθυντής Διπλωματικού Γραφείου Υπουργού Εξωτερικών).

Υπήρξε επίσης μέλος αντιπροσωπειών στο Συμβούλιο Ασφαλείας των Ηνωμένων Εθνών και σε Επιτροπές του ΝΑΤΟ, καθώς και μέλος της Επιτροπής Εφόρων του ΟΗΕ.

Διετέλεσε Πρέσβης της Ελλάδας στο Λίβανο (την εποχή του εμφυλίου),στην Συρία και στην Κύπρο. Παραιτήθηκε από τη διπλωματική υπηρεσία το 1988 λόγω διαφωνίας με την κυβερνητική πολιτική σε εθνικά θέματα ()

Μετά την παραίτηση του, διηύθυνε επί δεκαετία το Ινστιτούτο Διεθνών και Στρατηγικών Μελετών και αρθρογράφησε στον ελληνικό τύπο (Τα Νέα, Καθημερινή, Αντί, Άρδην καθώς και συμμετείχε σε εκδόσεις βιβλίων).

Συνεργάστηκε με το Ελληνικό Κέντρο Ευρωπαϊκών Μελετών και με το Ινστιτούτο Διεθνών Σχέσεων του Παντείου Πανεπιστημίου. Ήταν μέλος της Επιτροπής Σύνταξης του νέου Οργανισμού του Υπουργείου Εξωτερικών, των διοικητικών συμβουλίων της Εταιρείας Διεθνούς Δικαίου και Διεθνών Σχέσεων, του Ιδρύματος Τρίτση, του Ελληνικού Συμβουλίου για τους Πρόσφυγες, του Συνδέσμου Ελληνοαρμενικής Φιλίας

Παραπομπές 

Έλληνες διπλωμάτες
Σεπ Μάιερ

Ο Γιόζεφ Ντίτερ «Σεπ» Μάιερ είναι Γερμανός πρώην ποδοσφαιριστής που αγωνίστηκε ως τερματοφύλακας για λογαριασμό της Μπάγερν Μονάχου και της Εθνικής Δυτικής Γερμανίας. Θεωρείται ο κορυφαίος Γερμανός τερματοφύλακας και ένας από τους καλύτερους στην ιστορία του παγκοσμίου ποδοσφαίρου. Κατά τη διάρκεια της καριέρας του είχε το προσωνύμιο  Die Katze von Anzing («Ο γάτος του Άντσινγκ»). Στις εκλογές της IFFHS για την ανάδειξη των κορυφαίων του 20ού αιώνα κατέλαβε την 4η θέση στην κατηγορία των τερματοφυλάκων. Κρέμασε τα γάντια του το 1980 και οχτώ χρόνια μετά έγινε προπονητής τερματοφυλάκων, μέχρι το 
2008.

Τίτλοι και διακρίσεις

Μπάγερν Μονάχου

 Regionalliga Süd : 1964–65
 Μπουντεσλίγκα (4) : 1968–69 , 1971–72 , 1972–73 , 1973–74
 Κύπελλο Γερμανίας (DFB-Pokal) (4) : 1965–66 , 1966–67 , 1968–69 , 1970–71
 Ευρωπαϊκό Κύπελλο Πρωταθλητριών (3) : 1973–74, 1974–75, 1975–76
 Κύπελλο Κυπελλούχων Ευρώπης : 1966–67
 Διηπειρωτικό Κύπελλο : 1976

Δυτική Γερμανία

 Παγκόσμιο Κύπελλο FIFA : 1974
 Ευρωπαϊκό Πρωτάθλημα UEFA : 1972

Ατομικές διακρίσεις

 Καλύτερη ομάδα Παγκόσμιου Κυπέλλου FIFA : 1974
 Ποδοσφαιριστής της Χρονιάς (Γερμανία) : 1975, 1977, 1978 
 FIFA 100
 Ο τερματοφύλακας του 20ού αιώνα της Γερμανίας
 World Soccer περιοδικό : Οι 100 καλύτεροι ποδοσφαιριστές όλων των εποχών 
 Η καλύτερη ενδεκάδα όλων των εποχών της Μπάγερν Μονάχου 
 Μέλος του Αθλητικού Hall of Fame της Γερμανίας

Παραπομπές

Γερμανοί ποδοσφαιριστές
Ποδοσφαιριστές Μπάγερν Μονάχου
Ποδοσφαιριστές Μπούντεσλιγκα
Ποδοσφαιριστές Παγκοσμίου Κυπέλλου 1970
Ποδοσφαιριστές Παγκοσμίου Κυπέλλου 1974
Ποδοσφαιριστές Παγκοσμίου Κυπέλλου 1978
Ποδοσφαιριστές Ευρωπαϊκού Πρωταθλήματος 1972
Ποδοσφαιριστές Ευρωπαϊκού Πρωταθλήματος 1976
Παίκτες νικητές Ευρωπαϊκού Πρωταθλήματος Ποδοσφαίρου
Παίκτες νικητές Παγκοσμίου Κυπέλλου ποδοσφαίρου FIFA
Τερματοφύλακες ποδοσφαιριστές
Όσκαρας Κορσουνόβας

Ο Όσκαρας Κορσουνόβας (Oskaras Koršunovas ; Βίλνιους 6 Μαρτίου 1969) είναι Λιθουανός θεατρικός σκηνοθέτης.

Βιογραφία 
Ο Κορσουνόβας γεννήθηκε στο Βίλνιους της Λιθουανίας στις 6 Μαρτίου 1969. Ξεκίνησε την καριέρα του ως θεατρικός συγγραφέας το 1994 στην Ακαδημία Μουσικής και Θεάτρου της Λιθουανίας, όπου έλαβε το μεταπτυχιακό του στην σκηνοθεσία. Κατά την διάρκεια των σπουδών του, έβαλε την υπογραφή του στα σημαντικότερα θέατρα της Λιθουανίας μέσω της παραγωγής θεατρικών παραστάσεων όπως οι εξής : There to be Here (1990), The Old Woman (1992), Hello Sonya New Year (1994), που βασίστηκαν στο έργο των Daniil Kharms και Alexander Vvedensky, και οι δυο Ρώσοι avant-garde συγγραφείς του εικοστού αιώνα.

Παραπομπές
Γκαλίνα Ουλάνοβα

Η Γκαλίνα Σεργκέιεβνα Ουλάνοβα (, 8 Ιανουαρίου 1910 - 21 Μαρτίου 1998) ήταν Ρωσίδα χορεύτρια μπαλέτου. Συχνά αναφέρεται ως μία από τις μεγαλύτερες μπαλαρίνες του 20ού αιώνα.

Βιογραφία 

Η Ουλάνοβα γεννήθηκε στην Αγία Πετρούπολη της Ρωσίας, όπου και σπούδασε υπό την Αγκριπίνα Βαγκάνοβα  και τη μητέρα της, μια μπαλαρίνα του αυτοκρατορικού ρωσικού μπαλέτου. Όταν έγινε μέλος του θεάτρου Μαριίνσκι το 1928, ο Τύπος βρήκε στο "μεγάλο στυλ της Σεμιόνοβνα, χάρη, στην ίδια εξαιρετική πλαστικότητα και ένα είδος σαγηνευτικής σεμνότητας στις χειρονομίες της".  Λένε ότι ο Κωνσταντίνος Στανισλάβσκι, γοητευμένος με το στιλ της ηθοποιίας, την παρακάλεσε να συμμετάσχει στις σκηνικές του παραγωγές. Το 1944, όταν η φήμη της έφτασε στον Ιωσήφ Στάλιν, την μετέφερε στο Θέατρο Μπολσόι, όπου θα ήταν η prima ballerina assoluta για 16 χρόνια. Την επόμενη χρονιά, χόρεψε τον ρόλο του τίτλου στην παγκόσμια πρεμιέρα της Σταχτοπούτας του Σεργκέι Προκόφιεφ . 

Η Ουλάνοβα υπήρξε σπουδαία ηθοποιός καθώς και χορεύτρια, και όταν επιτέλους της επιτράπηκε  να περιοδεύσει στο εξωτερικό σε ηλικία 46 ετών, συνεπαρμένες οι βρετανικές εφημερίδες έγραψαν ότι «η Γκαλίνα Ουλάνοβα στο Λονδίνο γνώρισε τον μεγαλύτερο θρίαμβο κάθε μεμονωμένου χορευτή από την Άννα Παύλοβα ». Έχοντας αποσυρθεί από τη σκηνή σε ηλικία 50 ετών, προπόνησε πολλές γενιές των Ρώσων χορευτών. 

Η Γκαλίνα Ουλάνοβα ήταν ένας από τους λίγους χορευτές που έλαβαν το μετάλλιο του Ήρωα της Σοσιαλιστικής Εργασίας και ο μοναδική που έλαβε αυτή την τιμή δύο φορές.Της απονεμήθηκε το βραβείο Στάλιν το 1941, 1946, 1947, 1950 και το βραβείο Λένιν το 1957. Ακόμα εκλέχθηκε Επίτιμο Μέλος της Αμερικανικής Ακαδημίας Τεχνών και Επιστημών το 1960.  

Πέθανε το 1998 στη Μόσχα, σε ηλικία 88 ετών, και θάφτηκε στο νεκροταφείο της Κοιμητήριο Νοβοντέβιτσι .

Βιβλιογραφικές αναφορές 

Αποδέκτες του Τάγματος της Φιλίας των Λαών
Α΄ Κατηγορία υδατοσφαίρισης γυναικών 2019-20

Το πρωτάθλημα Ελλάδας πόλο γυναικών για την περίοδο 2019–20 είναι το 33ο στην ιστορία του θεσμού. Διεξήχθη με τη συμμετοχή οκτώ ομάδων και με το νέο σύστημα που εφαρμόζεται εδώ και 3 χρόνια. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 28 Σεπτεμβρίου και τελείωσε στις 7 Δεκεμβρίου 2019. Η δεύτερη φάση ξεκίνησε στις 31 Ιανουαρίου και τελείωσε στις 16 Φεβρουαρίου 2020. 

Η τρίτη φάση ξεκίνησε στις 11 Μαρτίου και πρόλαβε να γίνει μόνο η πρώτη αγωνιστική, αφού ακολούθησε η διακοπή λόγω της επιδημίας του κορονοϊού στην Ελλάδα. Ξανάρχισε στις 26 Ιουνίου με τις εναπομείνασες αγωνιστικές, μόνο όμως για τις θέσεις 1-4 και ενώ μεσολάβησε η αλλαγή του αρχικού πρωτοκόλλου του πρωταθλήματος.  

Αποφασίστηκε να μην υποβιβαστεί καμία ομάδα και να γίνει τελικός μεταξύ των 2 πρώτων ομάδων της τρίτης φάσης για την ανάδειξη του πρωταθλητή, αλλά στις 2 νίκες και όχι στις 3 όπως τις προηγούμενες χρονιές. 

Πρωταθλήτρια ομάδα αναδείχθηκε στις 7 Ιουλίου ο Ολυμπιακός για 11η φορά στην ιστορία του, επικρατώντας στην σειρά των τελικών με 2-0 της Βουλιαγμένης.

Μεγάλος τελικός

Τελική κατάταξη

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

Παραπομπές 

2019 2020
Υδατοσφαίριση το 2019
Υδατοσφαίριση το 2020
Παντελής Ροζάκης

Ο Παντελής Ροζάκης (1902-1976), του Μιχαήλ, ήταν Έλληνας δικηγόρος, καθηγητής και πολιτικός. Υπηρέτησε ως βουλευτής και ως υπουργός.

Σταδιοδρομία 
Σπούδασε νομικά στο Πανεπιστήμιο Αθηνών και δίδαξε και ως καθηγητής. Εξελέγη για πρώτη φορά βουλευτής Χίου στις εκλογές του 1933. Με το κόμμα των Φιλελευθέρων. Μεταπολεμικά, το 1946 εξελέγη βουλευτής Αθηνών με το Συνδυασμό Κόμματος Φιλελευθέρων υπηρετώντας ως το 1950. Σε εκείνες τις τελευταίες εκλογές έλαβε  1.610 ψήφους.
Στην κυβέρνηση Σοφούλη υπηρέτησε ως υπουργός Εθνικής Οικονομίας από τις 26 Νοεμβρίου 1948 ως τις 20 Ιανουαρίου 1949.

Απεβίωσε σε ηλικία 74 ετών στην Αθήνα και κηδεύτηκε στις 12 Μαρτίου 1976 από τον ιερό ναό του Πρώτου Νεκροταφείου Αθηνών. Κατέλιπε τη σύζυγό του, Αυγούστα, και έναν γιο.

Παραπομπές 

Βουλευτές Χίου
Έλληνες υπουργοί Εθνικής Οικονομίας
Βουλευτές εκλεγμένοι με το κόμμα των Φιλελευθέρων
Χακούνα ματάτα

Το "Hakouna Matata" είναι μια φράση στα Σουαχίλι από την Ανατολική Αφρική, που σημαίνει "κανένα πρόβλημα" ή "χωρίς ανησυχίες" (κυριολεκτικά χακούνα: "δεν υπάρχει/δεν υπάρχουν"; ματάτα: "ανησυχίες".) Η φράση χρησιμοποιήθηκε στην ταινία κινουμένων σχεδίων της Disney, Ο Βασιλιάς των Λιονταριών το 1994 και το remake του 2019 (που περιλαμβάνει ένα τραγούδι που πήρε το όνομά του από τη φράση), στην οποία μεταφράζεται ως "μην ανησυχείτε". Το τραγούδι ακούγεται συχνά σε θέρετρα, ξενοδοχεία και άλλα μέρη που ελκύουν το τουριστικό εμπόριο.

Το 2018, το εμπορικό σήμα της Disney για τη φράση στις ΗΠΑ προκάλεσε αντιπαραθέσεις στην Ανατολική Αφρική.

Jambo Bwana 
Το 1982, το συγκρότημα ξενώνων της Κένυας Them Mushrooms (τώρα γνωστό ως Uyoga) κυκλοφόρησε το Σουαχίλι τραγούδι "Jambo Bwana" ("Hello Mister"), το οποίο επαναλαμβάνει τη φράση "Χακούνα Ματάτα". Το τραγούδι γράφτηκε από τον αρχηγό της μπάντας John Katana.

Jambo - Hakuna Matata 
Το 1983, η γερμανική ομάδα Boney M. κυκλοφόρησε το "Jambo - Hakuna Matata", μια αγγλική έκδοση του τραγουδιού των Them Mushrooms "Jambo Bwana". Η Λιζ Μίτσελ παρείχε τα κύρια φωνητικά του τραγουδιού, με την υποστήριξη των Ρέτζι Τσίμπο, Φρανκ Φάριαν, Cathy Bartney, Madeleine Davis και Τζούντυ Τσικς. Το single προοριζόταν να συμπεριληφθεί στο έβδομο άλμπουμ του γκρουπ χωρίς τίτλο, το οποίο θα κυκλοφορήσει το φθινόπωρο του 1983. Λόγω της κακής απόδοσης του chart (No. 48 στα γερμανικά charts), το single τελικά δεν συμπεριλήφθηκε στο άλμπουμ (το οποίο ήταν πλήρως επεξεργασμένο και δεν κυκλοφόρησε μέχρι τον Μάιο του 1984 ως Ten Thousand Lightyears).

Το τραγούδι του Βασιλιά των Λιονταριών 
Το 1994, η ταινία κινουμένων σχεδίων της Walt Disney Animation Studios, Ο Βασιλιάς των Λιονταριών, έφερε στη φράση διεθνή αναγνώριση, την οποία παρουσίασε σε εξέχουσα θέση στην πλοκή και αφιέρωσε ένα τραγούδι σε αυτήν. Μια σουρικατα και ένας φακόχοιρος, ο Τιμόν και Πούμπα, διδάσκουν στον Σίμπα ότι πρέπει να ξεχάσει το ταραγμένο παρελθόν του και να ζήσει στο παρόν. Το τραγούδι γράφτηκε από τους Έλτον Τζον (μουσική) και ο Τιμ Ράις (στίχοι), οι οποίοι βρήκαν τον όρο σε ένα βιβλίο φράσεων της Σουαχίλι. Προτάθηκε για το καλύτερο πρωτότυπο τραγούδι στα βραβεία Academy Academy του 1995, και αργότερα κατατάχθηκε το 99ο καλύτερο τραγούδι στην ιστορία των ταινιών από το Αμερικανικό Ινστιτούτο Κινηματογράφου σε μια λίστα των 100.

Δείτε επίσης 
 Αταραξία
 Μην ανησυχείς
 Ubuntu (φιλοσοφία)

Παραπομπές
Αλάβιβος

Ο Αλάβιβος (4ος αι. μ.Χ.) ήταν ηγέτης και συμβασιλέας του Θερβίγγιου κλάδου των Βησιγότθων.

Μετά από προσπάθειες ο Αλάβιβος πέτυχε να εγκατασταθεί ο λαός του σε έδαφος της Ρωμαϊκής Αυτοκρατορίας. Ο Αλάβιβος διοίκησε τμήμα των Βησιγότθων, τους λεγόμενους «Βάλτους» (δηλαδή «ανθρώπους των δασών»), και αργότερα μετέβη με τον Αλάριχο στην Ιταλία. Το 376 ο Λουπικίνιος, υπαρχηγός του Ρωμαίου Αυτοκράτορα Ουάλη, προσεκάλεσε τον Αλάβιβο και τον Φριτίγερνο, συμβασιλείς των Βησιγότθων, σε μια διπλωματική συνάντηση-δεξίωση, με σκοπό όμως να τους δολοφονήσει. Κατάφερε πράγματι να δολοφονήσει τον Αλάβιβο. Αλλά ο Φριτίγερνος κατόρθωσε να διαφύγει και στη Μάχη της Αδριανούπολης το 378, με τέχνασμα, συνετέλεσε στην καταστροφή του εχθρού και στον θάνατο του Ουάλη.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 3, σελ. 553

Αλαβιβος
Αμαλία Πάτερου

Η Αμαλία Πάτερου είναι ελληνίδα αθλήτρια της υδατοσφαίρισης. Έχει κατακτήσει 2 Κύπελλα Πρωταθλητριών και 6 Πρωταθλήματα Ελλάδος με την ομάδα του ΑΝΟΓ, ενώ έχει αγωνιστεί ακόμα σε ΝΕ Πατρών, Ηλιούπολη, Ιωνικό, Εθνικό Πειραιώς. Παράλληλα, έχει αγωνιστεί στην Εθνική ομάδα για 5 χρόνια, κατακτώντας την 4η θέση στο Ευρωπαϊκό Πρωτάθλημα της Ουγγαρίας το 2001. Τη σαιζόν 2019-2020 αγωνιστηκε με τη νεοσύστατη ομάδα της ΑΕΚ.

Παραπομπές 

Έλληνες υδατοσφαιριστές
Μπόρσα Αργολίδας

Το Μπόρσα (παλαιά ονομασία: Μπόρσια) είναι ημιορεινό χωριό του νομόυ Αργολίδας. Διοικητικά υπάγεται στην Κοινότητα Μπόρσα της δημοτικής ενότητας Μυκηναίων του Δήμου Άργους - Μυκηνών της Περιφέρειας Πελοποννήσου. Το χωριό είναι κτισμένο σε υψόμετρο 214 μέτρων στην πλαγιά ενός λόφου στην μέση της διαδρομής μεταξύ Φιχτίων και Μαλαντρενίου.  

Σύμφωνα με την απογραφή του 2011 το χωριό είχε πληθυσμό 186 κατοίκων. Είναι το μοναδικό χωριό που υπάγεται στην κοινότητα Μπόρσα.

Πληθυσμός 
Το χωριό γνώρισε σημαντική πληθυσμιακή αύξηση απο το 1879 μέχρι και το 1951 και έκτοτε ο πληθυσμός του έχει σταθεροποιηθεί.
Χωριά του νομού Αργολίδας
Δήμος Άργους - Μυκηνών